cyanic-selkie/wikianc huggingface dataset:
พรรคประชานิยมเวียดนาม
พรรคประชานิยมเวียดนาม (Vietnam Populist Party) หรือเป็นที่รู้จักในภาษาเวียดนามว่าซางวีซัน เป็นพรรคการเมืองในเวียดนาม ก่อตั้งขึ้นเมื่อ 1 มกราคม พ.ศ. 2549 มีเป้าหมายเพื่อเรียกร้องประชาธิปไตยในเวียดนาม เนื่องจากเวียดนามเป็นรัฐที่มีพรรคการเมืองเดียว พรรคนี้จึงเป็นพรรคการเมืองผิดกฏหมายในเวียดนาม
องค์กร
องค์กรนี้จัดตั้งโดยกลุ่มนิยมประชาธิปไตย ต้องการให้เวียดนามใช้ระบบหลายพรรคการเมือง และประชาธิปไตย มีการเลือกตั้งที่เป็นอิสระและยุติธรรม มีเสรีภาพ สันติภาพ ใน พ.ศ.2550 พรรคได้จัดตั้งแนวร่วมกับพรรคเวียดนามก้าวหน้าเป็นแนวร่วมแลก-ฮอง ฮอง จุน ตัวแทนพรรคในเวียดนามถูกจับกุมเมื่อเดือนกุมภาพันธ์ พ.ศ. 2550 ในวันที่ 28 เมษายน พ.ศ. 2553 รัฐบาลเวียดนามจับกุม ฝ่าม ถิ เฝื่อง ผู้มีความเชื่อมโยงกับพรรคและพยายามวางระเบิด อีก 2 วันต่อมา เวียดนามประกาศให้พรรคนี้เป็นองค์กรก่อการร้าย
โปรแกรม
พรรคนี้ออกรายการวิทยุเฮาไม มีที่ตั้งในแคลิฟอร์เนีย มีเป้าหมายเพื่อสนับสนุนสิทธิมนุษยชนและประชาธิปไตยในเวียดนาม ตั้งขึ้นในเดือนกุมภาพันธ์ พ.ศ. 2548 ออกอากาศผ่านเว็บไซต์ ในเดือนพฤษภาคมได้เพิ่มการออกอากาศภาษาเวียดนามเป็นสองวันต่อสัปดาห์ ผู้ฟังส่วนใหญ่อยู่ในชนบท
เจีย โพต
เจีย โพต  (เกิดเมื่อวันที่ 2 มกราคม ค.ศ. 1974) เป็นนักการเมืองชาวกัมพูชา โดยเป็นผู้แทนราษฎรสังกัดพรรคสมรังสี จังหวัดไพรแวง ในรัฐสภากัมพูชา ตั้งแต่ปี ค.ศ. 2003
แนวร่วมแห่งชาติสิงคโปร์
แนวร่วมแห่งชาติสิงคโปร์ (Singapore National Front; 新加坡国民阵线) เป็นพรรคการเมืองในสิงคโปร์ของชาวสิงคโปร์เชื้อสายมลายู ก่อตั้งโดยสมาชิกที่แยกตัวออกมาจากองค์การแห่งชาติสิงคโปร์เชื้อสายมลายู เมื่อ 15 สิงหาคม พ.ศ. 2534 พรรคนี้ไม่ได้เข้าร่วมการเลือกตั้งและไม่เป็นที่รู้จักมากนักในสิงคโปร์ จนกระทั่งประกาศเข้าร่วมกับพันธมิตรประชาธิปไตยสิงคโปร์ใน พ.ศ. 2554
พระวิสุทธิสารเถร (ภูสิต ขนฺติธโร)
พระราชวัชรญาณวิศิษฏ์ (ภูสิต ขันติธโร) วัดป่าหลวงตาบัว ญาณสัมปันโน หมู่ 5 บ้านพุไม้แดง ตำบลสิงห์ อำเภอไทรโยค จังหวัดกาญจนบุรี นามเดิมคือ ภูสิต แต่มักจะคุ้นหูในชื่อ หลวงตาจันทร์ ท่านเป็นศิษย์ผู้ใกล้ชิดและเคยอุปัฎฐาก พระธรรมวิสุทธิมงคล (บัว ญาณสมฺปนฺโน) มาเป็นเวลานานและชื่อ"จันทร์" ก็เป็นชื่อที่หลวงตาตั้งให้ใหม่ หลังจากบวชที่วัดป่าบ้านตาด
ประวัติ
อุปสมบท
พระอาจารย์ภูสิต (จันทร์) ขันติธโร เกิดเมื่อวันที่ 1 มกราคม พ.ศ. 2494 ภูมิหลังก่อนที่จะบวช ท่านได้ป่วยเป็นโรคมะเร็งในเม็ดเลือด จึงรู้สึกสิ้นหวังในชีวิต และขณะนั้นได้มีโอกาสอ่านหนังสือ"ประวัติท่านพระอาจารย์มั่น ภูริทัตตเถระ" ซึ่งหลวงตามหาบัว เป็นผู้เขียน จึงเกิดศรัทธาอันแรงกล้าที่จะขอบวชในพระพุทธศาสนา แต่ในขณะนั้นได้ทราบว่าหลวงปู่มั่นได้มรณภาพแล้ว และเหลือแต่ศิษย์ของท่านคือหลวงตามหาบัว
พ.ศ. 2524: อุปสมบทสายพระธรรมยุตที่วัดปทุมวนาราม กรุงเทพ เนื่องจากเป็นโรคมะเร็งในเม็ดเลือดในขั้นสุดท้าย จึงตัดสินใจบวชเพื่อเตรียมตัวตายในเพศบรรพชิต
พ.ศ. 2524 - 2531: หลังจากได้รับการอุปสมบทเป็นที่เรียบร้อย จึงได้เดินทางมาอยู่ปฏิบัติธรรมที่วัดป่าบ้านตาด จ.อุดรธานี ได้รับการอบรมอย่างใกล้ชิดโดยพ่อแม่ครูอาจารย์ที่เคร่งครัดตามแนวทางปฏิบัติของพระป่าสายท่านพระอาจารย์มั่น ภูริทัตโต คือ ท่านพระธรรมวิสุทธิมงคล (หลวงตาพระมหาบัว ญาณสัมปันโน) และได้เป็นพระอุปัฏฐากหรือพระเลขาของท่านอาจารย์หลวงตาพระมหาบัวฯในเวลาต่อมา
เรียนรู้ธรรม
" คนเราตอนเกิด เราไม่รู้หรอกว่า เราหายใจเข้าหรือหายใจออก แต่ตอนเราจะตาย ดูสิว่า จะหายใจเข้าหรือหายใจออก"
พระอาจารย์จันทร์อุปัฎฐากและปฏิบัติธรรมกับหลวงตาอยู่ประมาณ 6 ปี ก็ได้ขออนุญาตออกธุดงค์ ซึ่งหลวงตาเมตตาแนะนำว่าแถวกาญจนบุรีวิเวกเหมาะแก่การปฏิบัติธรรม ซึ่งก็จริงอย่างที่ท่านว่าเพราะพระอาจารย์ในที่สุดก็ได้มาอยู่ที่นี่จริง ๆ และหลวงตาได้เมตตามอบหนังสือที่ท่านเขียนด้วยลายมือของท่านเอง 3 เล่ม เพื่อให้ท่านพระอาจารย์ นำติดตัวเพื่อไปศึกษาอีกด้วย
สร้างวัดป่าหลวงตาบัว ญาณสัมปันโน (วัดเสือ)
ในปี 2537 หลวงตามหาบัว ญาณสัมปันโน ได้รับถวายที่ดิน 100 ไร่เศษ ซึ่งตั้งอยู่ห่างจากตัวเมืองกาญจนบุรีราว 37 กิโลเมตร เพื่อสร้างเป็นวัดป่าสถานที่ปฏิบัติธรรม ต่อมาหลวงตามหาบัว ญาณสัมปันโน จึงได้มอบหมายให้พระอาจารย์ภูสิต (จันทร์) ขันติธโร เป็นผู้ดำเนินการก่อสร้างวัด และหลวงตาได้ตั้งชื่อวัดให้ว่า “วัดป่าหลวงตาบัว ญาณสัมปันโน” หลวงตามหาบัว ได้ปลูกต้นโพธิ์ไว้ที่วัด 1 ต้น เป็นปฐมฤกษ์ อีกด้วย
พระพุทธกาญจนาภิเษก
วันที่ ๒๗ กรกฎาคม พ.ศ. ๒๕๓๙ เป็นวันอุดมมงคลที่หลวงตาฯได้เมตตาเป็นประธานในพิธีเททองหล่อ "พระพุทธกาญจนาภิเษก" พระพุทธปฏิมาประธานแห่งวัดป่าหลวงตาบัว ญาณสัมปันโน ณ สำนักสงฆ์สวนแสงธรรม พุทธมณฑลสาย ๓ เขตภาษีเจริญ กรุงเทพฯ ซึ่งที่มาแห่งองค์พระพุทธปฏิมาประธานนี้มาจาก ฯพณฯ ดร.เชาวน์ ณ ศีลวันต์ องคมนตรีได้แจ้งให้พระอาจารย์ภูสิต (จันทร์) ขันติธโร เจ้าอาวาสทราบว่า พระบาทสมเด็จพระเจ้าอยู่หัวมีพระราชประสงค์จะสร้างพระพุทธรูปประธานขนาด ใหญ่พระราชทานแด่หลวงตาฯ เพื่อเป็นการบำเพ็ญพระราชกุศลเป็นการส่วนพระองค์ พร้อมกับพระราชทานนามว่า "พระพุทธกาญจนาภิเษก" การนี้มีพระกรุณาโปรดเล้าฯ ให้จัดหานายช่างออกแบบและควบคุมการหล่อเป็นพิเศษ เพื่อให้งานสร้างพระพุทธรูปเสร็จตรงตามพระราชประสงค์ทุกประการ ประชาชนจำนวนมากมาร่วมถวายทองคำอันเป็นเครื่องประดับเพื่อร่วมสร้างกว่า ๘๐ กิโลกรัม  และ วันที่ ๒๘ ธันวาคม พ.ศ. ๒๕๓๙ หลวงพ่อพระอาจารย์จันทร์ ได้อัญเชิญพระพุทธกาญจนาภิเษก จากโรงหล่อไป ณ วัดป่าหลวงตาบัว ญาณสัมปันโน ประดิษฐานในศาลาเมตตาฯ
สมณศักดิ์
• ได้รับการแต่งตั้งเป็น "พระครูวินัยธร ภูสิต ขันติธโร" พ.ศ. 2536
• ได้รับฐานานุกรมที่ "พระครูปลัดสัมพิพัฒนวิริยาจารย์" พ.ศ. 2552
• ได้รับแต่งตั้งเป็นเจ้าคณะอำเภอเมืองกาญจนบุรีและได้รับการแต่งตั้งเป็น พระอุปัชฌาชย์ พ.ศ. 2553
• ได้รับแต่งตั้งเป็นพระราชาคณะ ชั้นสามัญ ที่ "พระวิสุทธิสารเถร" เมื่อวันที่ 5 ธันวาคม พ.ศ. 2554
• ได้รับแต่งตั้งเป็นพระราชาคณะ ชั้นราช ที่ “พระราชวัชรญาณวิศิษฏ์” เมื่อวันที่ 29 มิถุนายน พ.ศ.2566
ตำบลห้วยข้าวก่ำ
ห้วยข้าวก่ำ เป็นตำบลหนึ่งในอำเภอจุน จังหวัดพะเยา เป็นเขตเมืองที่มีผู้คนอาศัยอยู่หนาแน่นที่สุดของอำเภอจุน เป็นศูนย์กลางการค้า เศรษฐกิจ และการบริหารงานราชการภายในอำเภอ เนื่องจากเป็นที่ตั้งของที่ว่าการอำเภอจุน และเป็นที่ตั้งของวัดและโรงเรียนมัธยมขนาดใหญ่ คือวัดห้วยข้าวก่ำและโรงเรียนจุนวิทยาคม ซึ่งเป็นโรงเรียนที่มีขนาดใหญ่ที่สุดในอำเภอ ทั้งพื้นที่ของตำบลห้วยข้าวก่ำอยู่ในเขตเทศบาลตำบลห้วยข้าวก่ำ
ที่มาของชื่อ
ห้วยข้าวก่ำ มีที่มาจากข้าวก่ำ (Purple Rice) ถือเป็นข้าวที่มีลักษณะเฉพาะ ข้าวสารมีสีม่วงเข้มจนเกือบดำทำให้บางพื้นที่เรียกข้าวเหนียวดำหรือข้าวสีนิล เมื่อนึ่งหรือต้มให้สุก จะเห็นเป็นสีม่วงสด สีม่วงของข้าวก่ำนี้ เกิดจากสาร Cyanindin 3-glucoside ในกลุ่มแอนโทไซยานิน (Anthocyanin) ถือเป็นสารที่มีฤทธิ์ต้านอนุมูลอิสระที่มีคุณภาพสูง
ยุทธการที่นาร์วิก
ยุทธการที่นาร์วิก เป็นการสู้รบ ตั้งแต่วันที่ 9 เมษายน ถึง 8 มิถุนายน ค.ศ. 1940 เป็นยุทธนาวีในทะเล Ofotfjord และสนามรบทางภาคพื้นดินในภูเขารอบๆเมืองนอร์เวย์ทางเหนือของนาร์วิกเป็นส่วนหนึ่งของการทัพนอร์เวย์ในสงครามโลกครั้งที่สอง
ยุทธนาวีสองครั้งในทะเล Ofotfjord เมื่อวันที่ 10 เมษายน ถึง 13 เมษายน เป็นสู้รบระหว่างกองทัพราชนาวีแห่งอังกฤษและกองทัพเรือครีกซมารีเนอแห่งนาซีเยอรมนี ในขณะที่การทัพภาคพื้นดินสองแห่งเป็นสู้รบระหว่างทหารนอร์เวย์, ฝรั่งเศส อังกฤษ และโปลแลนด์ต่อสู้กับทหารภูเขาเยอรมัน,กะลาสีเรือที่รอดชีวิตจากเรืออัปปางของครีกซมารีเนอและทหารพลโดร่มเยอรมัน(ฟัลเชียร์มเยเกอร์)จากกองพลที่ 7 แม้ว่าจะพ่ายแพ่ในทะเลปิดนาร์วิก การเสียการควบคุมของเมืองนาร์วิกและถูกผลักดันกลับไปยังชายแดนสวีเดน เยอรมันก็ได้เป็นฝ่ายมีชัยในที่สุด เพราะฝ่ายสัมพันธมิตรได้อพยพออกจากนอร์เวย์ในเดือนมิถุนายน ค.ศ. 1940 ผลที่ตามมาคือ ยุทธการที่ฝรั่งเศส
นาร์วิกเป็นท่าเรือที่น้ำทะเลจะไม่กลายเป็นน้ำแข็งอยู่ทางตอนเหนือของมหาสมุทรแอนแลนติกสำหรับการขนส่งแร่เหล็กโดยทางรถไฟจากเมือง Kiruna ในสวีเดน ทั้งสองฝ่ายในช่วงสงครามได้ให้ผลประโยชน์ในการจัดหาแร่เหล็กแก่และกีดกันไม่ให้แก่ฝ่ายศัตรู ซึ่งเป็นทิศทางสำหรับการสู้รบที่ใหญ่ที่สุดแห่งหนึ่งนับตั้งแต่การบุกครองโปลแลนด์
ก่อนที่เยอรมันจะบุกเข้ายึดครอง กองทัพอังกฤษได้พิจารณาว่า นาร์วิก เป็นจุดลงเรือที่เป็นไปได้สำหรับการรีบเร่งเดินทางเพื่อช่วยเหลือฟินแลนด์ในสงครามฤดูหนาว เช่นนี้แล้ว ในการเดินทางอย่างเร่งด่วนก็ต้องมีศักยภาพในการควบคุมเหมืองสวีเดนและเปิดทะเลบอลติกสำหรับฝ่ายสัมพันธมิตร นักการเมืองฝรั่งเศสได้กระตือรือร้นที่จะเริ่มเปิดแนวรบที่สองที่ห่างไกลจากฝรั่งเศสให้มากที่สุด.
พระครูธรรมสรคุณ (เขียน ขนฺธสโร)
หลวงพ่อเขียน ขนฺธสโร (18 กุมภาพันธ์ พ.ศ. 2473 — 28 เมษายน พ.ศ. 2555) พระเกจิอาจารย์อีกท่านหนึ่งแห่ง จันทบุรี อดีตเจ้าอาวาสวัดกระทิงท่านเป็นผู้มีอิทธิฤทธิ์และมีอิทธิปาฏิหาริย์ มีวิชาอาคมอันแก่กล้า โดยเฉพาะ ท่านสามารถใช้เวทมนตร์ สะกดพวกสัตว์ป่า ไม่ให้ออกมาเพ่นพ่าน ในตอนที่ เขาคิชฌกูฎ ได้เปิดให้ผู้คนขึ้นมาสักการะพระพุทธรูป ไหว้พระ และมากราบนมัสการท่าน
ประวัติ
ท่านเกิดเมื่อวันที่ 18 กุมภาพันธ์ พ.ศ. 2473 ตรงกับรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 ณ บ้านกะทิง ตำบลพลวง อำเภอเขาคิชฌกูฏ (ขณะนั้นเป็นอำเภอมะขาม) จังหวัดจันทบุรี เป็นบุตรของนายอยู่ และ นางมุ้ง ทองคำ ในครอบครัวของท่านประกอบอาชีพพวกเกษตรกรรม และการหาของป่าสมุนไพร ดังนั้น ท่านจึงได้รับการถ่ายทอดวิชาพืชสมุนไพรและของป่าบนเขาคิชฌกูฏ จนมีความชำนาญ ในช่วงวัยเรียน ท่านเรียนจบชั้นประถมศึกษาปีที่ 4 ที่โรงเรียนวัดกะทิง ตำบลพลวง กิ่ง อำเภอเขาคิชฌกูฏ จังหวัดจันทบุรี จนกระทั่งพอท่านมีอายุครบบวช ท่านจึงได้อุปสมบทเมื่อวันที่ 16 พฤษภาคม พ.ศ. 2494 โดยมีพระครูนิเทศคณานุสิฏฐ์ วัดหนองอ้อ ตำบลมะขาม อำเภอมะขาม จังหวัดจันทบุรี เป็นพระอุปัชฌาย์ และพระครูพุทธบทบริบาล วัดพลวง ตำบลพลวง กิ่ง อำเภอเขาคิชฌกูฏ จังหวัดจันทบุรี เป็นพระกรรมวาจาจารย์ ได้รับนามฉายาว่า “ขนฺธสโร” หลังจากนั้น ท่านได้สอบไล่นักธรรมชั้นตรี และได้รับภาระตำแหน่งเจ้าอาวาสวัดกระทิง สืบต่อจาก หลวงพ่อรุ่ง อดีตเจ้าอาวาสวัดกระทิง ที่ได้มรณภาพลงในปี พ.ศ. 2499 และในปี พ.ศ. 2516 ได้รับสมณศักดิ์เป็น พระครูธรรมสรคุณ และในปี พ.ศ. 2538 ท่านก็ได้ริเริ่มโครงการ นำวัดเข้าสู่โรงเรียน แล้วนำโดยการปฏิบัติจริง จากนั้นอีก 3 ปีต่อมา ท่านได้พิมพ์หนังสือเรื่อง นำวัดเข้าสู่โรงเรียน เพื่อให้เด็กวัดรู้จักอารยธรรมของชาวจันทบุรี และ วิถีชีวิตของคนจันทบุรีในสมัยก่อน จากผลงานของท่าน ที่ได้ปฏิบัติมา สมเด็จพระญาณสังวร สมเด็จพระสังฆราช สกลมหาสังฆปรินายก ได้พระราชทานปริญญาพุทธศาสตรมหาบัณฑิตกิตติมศักดิ์ แด่พระครูธรรมสรคุณ ในวันที่ 11 พฤษภาคม พ.ศ. 2546 รวมทั้ง ได้รับโล่เกียรติคุณผู้ทำคุณประโยชน์ด้านการแนะแนวชีวิตและสังคม ประจำปี พ.ศ. 2546 จากกระทรวงศึกษาธิการ ท่านเป็นคนมีน้ำใจ ทุกครั้งที่เวลา หน่วยงานราชการ องการกุศล โรงเรียน ได้ขอความอนุเคราะห์จากท่าน ท่านไม่เคยปฏิเสธ ท่านจะช่วยเหลือพวกเขาเหล่านั้นอย่างเต็มที่ หลวงพ่อเขียน ท่านเป็นคนที่สามารถหยั่งรู้ฟ้าดิน อย่างเช่นเหตุการณ์ที่น้ำท่วมในจันทบุรีในปี พ.ศ. 2542 และเวลาผู้คนเดินทางขึ้นมาบน เขาคิชฌกูฏ มานมัสการกราบท่าน ท่านก็จะให้โชคให้ลาภ ให้เงินทอง ให้ความสุขกับผู้คนที่มีจิตใจเคราพท่าน และเวลามีเรื่องร้ายใด ๆ ท่านก็จะช่วยเหลืออย่างเต็มที่
หลวงพ่อเขียน ถึงแก่มรณภาพเมื่อเวลา 12.00 น. ของวันเสาร์ที่ 28 เมษายน พ.ศ. 2555 ที่โรงพยาบาลจุฬาลงกรณ์ ด้วยอาการไตวาย โดยท่านได้เข้ารับการรักษาอาการอาพาธโรคไตและโรคแทรกซ้อนต่าง ๆ ที่นี่มาตั้งแต่ปลายเดือนมกราคม ของปีเดียวกัน สิริอายุได้ 82 ปี 62 พรรษา
เสน่ห์นางงิ้ว
เสน่ห์นางงิ้ว เป็น ละครโทรทัศน์ แนว พีเรียด-ดราม่า-โรแมนติก จากบทประพันธ์ของ ภราดร ศักดา สร้างเป็นละครโทรทัศน์มาแล้ว 3 ครั้ง สร้างเป็นละครครั้งแรกปี 2542 ต่อมาปี 2551 และ 2561 มีเนื้อหาสะท้อนสังคมความความแตกต่างทางสังคมของชาวจีนที่อาศัยในประเทศไทย ผ่าน 2 ครอบครัวคือ ครอบครัวเกียรติกำจรผู้เป็นเจ้าของกิจการโรงน้ำปลา และครอบครัวแซ่โง้วเจ้าของคณะงิ้วไซป้อ
การสร้างเป็นละครโทรทัศน์
ครั้งแรก ในปี 2542 ออกอากาศทาง ช่อง 3 ผลิตโดย บริษัท โนพรอบเล็ม จำกัด บทโทรทัศน์ ยิ่งยศ ปัญญา กำกับการแสดงโดย ชูศักดิ์ สุธีรธรรม นำแสดงโดย ศิริลักษณ์ ผ่องโชค, รวิชญ์ เทิดวงส์ , พลังธรรม กล่อมทองสุข, ภัคจีรา วรรณสุทธิ์, พรนภา เทพทินกร, มนตรี เจนอักษร, พิศมัย วิไลศักดิ์, ปนัดดา โกมารทัต, สะอาด เปี่ยมพงศ์สานต์
ครั้งที่สอง  ในปี 2551 ออกอากาศทาง ช่อง 7 ผลิตโดย กันตนา บทโทรทัศน์ ตางาม กำกับการแสดงโดย ธีระศักดิ์ พรหมเงิน นำแสดงโดย ภัครมัย โปรตระนันท์, รัฐภูมิ โตคงทรัพย์ ,รพีภัทร เอกพันธ์กุล ,พิชชา อาภากาศ, มาติกา อรรถกรศิริโพธิ์, เกรียงไกร อุณหะนันทน์, อภิรดี ภวภูตานนท์, สุภาภร คำนวณศิลป์, กาญจนาพร ปลอดภัย
ธนันต์ธรญ์ นีระสิงห์
ธนันต์ธรญ์ นีระสิงห์ (เกิด 12 กันยายน พ.ศ. 2534) ชื่อเล่น ฟาง เป็นนักร้อง นักแสดง พิธีกรชาวไทย เป็นสมาชิกเฟย์ ฟาง แก้ว ค่ายกามิกาเซ่ในเครือบริษัทอาร์เอส ปัจจุบันเป็นศิลปินในสังกัด "สไปร์ซซี่ ดิสก์" ในนาม FANG ในปี พ.ศ. 2564 เปิดตัวซิงเกิลแรก เพลง "Honey Honey" และมีผลงานเพลงในฐานะศิลปินเดี่ยวอย่างต่อเนื่อง
ประวัติ
ธนันต์ธรญ์เกิดเมื่อวันที่ 12 กันยายน พ.ศ. 2534 เป็นบุตรสาวคนโตในบรรดาบุตรสาว 3 คนของ พันเอก นายแพทย์ ทรงพล นีระสิงห์ และนาง วีนุกูล นีระสิงห์ โดยมีน้องสาว 2 คนคือ เฟย์ พรปวีณ์ นีระสิงห์ ซึ่งเป็นสมาชิกวง เฟย์ ฟาง แก้ว เช่นเดียวกัน และ ฟิน พีร์พิชชา นีระสิงห์ และ เป็นหลานสาวแท้ๆของ กุลวิทย์ เลาสุขศรี หรือ ฟอร์ด บรรณาธิการบริหารนิตยสาร โว้กไทยแลนด์
ฟางเป็นศิลปินกลุ่มในนาม "เฟย์ ฟาง แก้ว" ร่วมกับ เฟย์ พรปวีณ์ นีระสิงห์ (น้องสาว) และ แก้ว จริญญา ศิริมงคลสกุล (เพื่อนร่วมวง) ภายใต้สังกัดกามิกาเซ่ ในเครืออาร์เอส และเป็นศิลปินกลุ่มแรกของค่าย เปิดตัวพร้อมกับค่ายเพลง "KAMIKAZE" เมื่อวันที่ 29 มีนาคม 2550 มีผลงานสตูดิโออัลบั้ม จำนวน 4 ชุด และผลงานร่วมกับศิลปินในค่ายอีกคับคั่ง
ในปีพ.ศ. 2558 เฟย์ ฟาง แก้ว ได้ย้ายสังกัดมาอยู่ Yes! Music ซึ่งอยู่ในเครืออาร์เอส เช่นเคย ต่อมาในช่วงปลายปี 2559 ประกาศแยกวง เนื่องจากหมดสัญญา
หลังจากนั้น ฟาง ธนันต์ธรญ์ ได้เดินทางไปศึกษาต่อในระดับปริญญาโท ที่ประเทศอังกฤษ เป็นเวลา 2 ปี
ชีวิตส่วนตัว
ด้านชีวิตส่วนตัวปัจจุบันกำลังคบหาดูใจอยู่กับ ว่าน ธนกฤต พานิชวิทย์ นักร้อง นักแสดง นักแต่งเพลงรุ่นพี่
ขณะที่กำลังศึกษาในระดับปริญญาตรี ฟาง ธนันต์ธรญ์ ได้เป็นผู้อัญเชิญพระเกี้ยวของจุฬาลงกรณ์มหาวิทยาลัยในงานฟุตบอลประเพณีจุฬาฯ-ธรรมศาสตร์ ครั้งที่ 68
ละครโทรทัศน์
ซีรีส์/ละคร
น้ำตกคอนพะเพ็ง
น้ำตกคอนพะเพ็ง (ນ້ຳຕົກຕາດຄອນພະເພັງ) เป็นน้ำตกขนาดใหญ่และมีชื่อเสียงแห่งหนึ่งในภูมิภาคอินโดจีน น้ำตกคอนพะเพ็งเป็นน้ำตกที่มีหลายชั้น ตั้งอยู่บนแก่งหินขนาดใหญ่ขวางกั้นเส้นทางการไหลของแม่น้ำโขงทั้งสาย มีลักษณะต่างระดับกันสูงประมาณ 10 เมตร จัดเป็นน้ำตกที่ได้รับน้ำจากแม่น้ำโขงตอนล่าง
น้ำตกคอนพะเพ็งมีความสูง 21 เมตร (69 ฟุต) กระแสน้ำไหลเชี่ยว 9.7 กิโลเมตร (6.0 ไมล์) ปริมาณน้ำตกลงมาด้วยความเร็วประมาณ 11,000 ลูกบาศก์เมตร/วินาที (390,000 ลูกบาศก์ฟุต/วินาที) แม้ว่าปริมาณสูงสุดในบันทึกได้ถึงกว่า 49,000 ลูกบาศก์เมตร/วินาที (1,700,000 ลูกบาศก์ฟุต/วินาที)
โดยคำว่า "คอน" หมายถึง "แก่ง" หรือ "เกาะ" "พะเพ็ง" หมายถึง "พระจันทร์วันเพ็ญ"
นอกจากนี้แล้ว น้ำตกคอนพะเพ็งยังเป็นสถานที่อาศัยของสัตว์น้ำหายากหลายชนิด เช่น ปลาค้อคอนพะเพ็ง ที่เป็นปลาค้อเฉพาะถิ่นที่พบได้ในแถบนี้เท่านั้น และเป็นแหล่งอาศัยของโลมาหัวบาตร หรือ "ปลาข่า" (ປາຂ່າ) ในภาษาลาว โลมาเพียงไม่กี่ชนิดที่อาศัยอยู่ในน้ำจืดได้ของโลก รวมถึงเป็นแหล่งกำเนิดของปลาบึก ซึ่งเป็นปลาหนังน้ำจืดที่มีขนาดใหญ่ที่สุดในโลกอีกด้วย เป็นต้น
อาเซลีนู เฟรย์ตัส
อาเซลีนู เฟรย์ตัส (Acelino Freitas) ยอดนักมวยชาวบราซิล เกิดเมื่อวันที่ 21 กันยายน ค.ศ. 1975 ที่เมืองซัลวาดอร์ รัฐบาเอีย ประเทศบราซิล เฟรย์ตัสมีชื่อเล่นว่า "ปอปอ" (Popó) เป็นชื่อที่แม่ของเขาตั้งให้ ซึ่งเป็นเสียงของเฟรย์ตัสในวัยทารกที่กำลังดูดนม อาเซลีนู เฟรย์ตัส ถือได้ว่าเป็นนักมวยชาวบราซิล ที่ทำให้วงการกีฬาบราซิลตื่นตัวขึ้นมาอีกครั้ง ด้วยสถิติการชกที่น่าทึ่ง นอกเหนือจากฟุตบอลที่เป็นกีฬาอันดับหนึ่งของประเทศ และทั่วโลกก็รู้จักบราซิลจากการเป็นแชมป์ฟุตบอลโลกถึง 5 สมัยด้วยกัน มีการเปรียบเทียบเฟรย์ตัสว่าเสมือนกับเอเดร์ ฌูเฟร์ (Eder Jofre) อดีตยอดนักมวยชาวบราซิลแชมป์โลกในรุ่นแบนตัมเวทในยุคทศวรรษที่ 60 และในงานแต่งงานของเฟรย์ตัสมีการถ่ายทอดสดทางโทรทัศน์ไปทั่วประเทศบราซิลอีกด้วย
ประวัติ
เฟรย์ตัสเริ่มต้นชีวิตการชกมวยด้วยการชกมวยสากลสมัครเล่นก่อน ประสบความสำเร็จโดยได้เหรียญเงินในการแข่งขันแพนอเมริกันเกมส์ ในปีพ.ศ. 2538 ในรุ่นไลท์เวท จากนั้นเฟรย์ตัสจึงเริ่มชกมวยสากลอาชีพเมื่อ 14 กรกฎาคม พ.ศ. 2538 ชนะน็อค โฮเซ เอเดรียโน เซเรส ยก 1 ต่อมาใน พ.ศ. 2539 ได้ครองแชมป์ WBC mando-hispano รุ่นไลท์เวท ปีต่อมาได้ครองแชมป์ IBF latino รุ่นไลท์เวท และอีกปีได้ครองแชมป์บราซิลรุ่นไลท์เวท และสร้างสถิติที่น่าทึ่งด้วยการชนะรวด 20 ครั้ง และเป็นการชนะน็อกและชนะน็อกโดยเทคนิคทั้งหมด และได้ชิงแชมป์โลกขององค์กรมวยโลก (WBO) รุ่นจูเนียร์ไลท์เวท กับอานาโตลี อเล็กซานดรอฟ นักมวยชาวคาซัคสถาน เมื่อวันที่ 7 สิงหาคม พ.ศ. 2542 ผลการชกเฟรย์ตัสเป็นฝ่ายชนะน็อกเพียงแค่ยกแรกเท่านั้น ซึ่งก่อนหน้านั้นเฟรย์ตัสได้แชมป์ในระดับภูมิภาคของทั้งสภามวยโลก (WBC) และองค์กรมวยโลกมาแล้วเฟรย์ตัสชกป้องกันตำแหน่งแชมป์โลกไว้ได้ทั้งหมด 6 ครั้ง โดยเป็นการชนะน็อกและชนะน็อกโดยเทคนิคอีกทั้งหมด โดยพบกับนักมวยฝีมือดีเช่น ดานิเอล อาลีเซอา นักมวยชาวเปอร์โตริโก และอัลเฟรด โกเตย์ นักมวยชาวกานา
จากนั้นเฟรย์ตัสที่มีสถิติชนะรวด 30 ครั้ง และเป็นการชนะน็อกและชนะน็อกโดยเทคนิคทั้งหมด 29 ครั้ง มีชนะคะแนน 10 ยกเพียงครั้งเดียวเท่านั้นกับโกเตย์ ขึ้นเดิมพันตำแหน่งแชมป์โลกกับแชมป์โลกรุ่นเดียวกันของสมาคมมวยโลก (WBA) กับโฮเอล กาซามายอร์ นักมวยชาวคิวบา ผู้มีสถิติไม่เคยแพ้ใครเหมือนกัน ผลการชก เฟรย์ตัสเป็นฝ่ายชนะคะแนนไปได้ ได้ครองแชมป์โลกพร้อมกันถึง 2 สถาบันในรุ่นซูเปอร์เฟเธอร์เวท เมื่อวันที่ 12 มกราคม พ.ศ. 2545
จากนั้นเฟรย์ตัสขึ้นป้องกันตำแหน่งแชมป์โลก 2 สถาบันนี้ได้อีก 3 ครั้ง จึงสละตำแหน่งเพื่อเลื่อนขึ้นไปชกในรุ่นไลท์เวท และได้เป็นแชมป์โลกขององค์กรมวยโลก (WBO) รุ่นไลท์เวทเมื่อเป็นฝ่ายชนะคะแนนอาเธอร์ กรีกอเรียน เจ้าของตำแหน่งเดิมชาวอุซเบกิสถาน เมื่อวันที่ 3 มกราคม พ.ศ. 2547 จากนั้นเฟรย์ตัสพบกับความพ่ายแพ้เป็นครั้งแรก เมื่อพบกับดีเอโก คอร์ราเลส นักมวยชาวอเมริกัน ผู้ที่กำลังมีฟอร์มการชกร้อนแรงอีกคนแห่งรุ่นนี้ เฟรย์ตัสเป็นฝ่ายแพ้น็อกโดยเทคนิคต่อคอร์ราเลสไปในยกที่ 10 เมื่อวันที่ 7 สิงหาคม ปีเดียวกัน ซึ่งก่อนหน้านั้นเฟรย์ตัสได้รับการวิพากษ์วิจารณ์ว่าพลังกำปั้นของเขาไม่หนักหน่วงเหมือนเดิมอีกแล้ว หลังจากไม่สามารถเอาชนะน็อกได้เหมือนแต่ก่อน
จากนั้นเฟรย์ตัสทำฟอร์มชนะอีก 2 ครั้ง เป็นการชนะน็อก 1 ครั้ง และชนะคะแนนอีก 1 ครั้ง จึงแชมป์โลกขององค์กรมวยโลก (WBO) รุ่นไลท์เวท (ที่ว่าง) กับซาฮีร์ ราฮีม นักมวยชาวอเมริกัน ซึ่งเฟรย์ตัสก็เป็นฝ่ายชนะคะแนนไปอีก 28 เมษายน พ.ศ. 2550 เฟรย์ตัสชกเดิมพันแชมป์โลกรุ่นเดียวกันกับฮวน ดิแอซ แชมป์โลกของสมาคมมวยโลกชาวอเมริกันเชื้อสายเม็กซิโก และเป็นฝ่ายแพ้น็อกไปในยกที่ 8 และจนบัดนี้เฟรย์ตัสก็ยังไม่ได้ขึ้นเวทีชกมวยอีกเลย
การพนันในประเทศไทย
การพนัน นอกเหนือจากการพนันม้าแข่งหรือสลากกินแบ่งรัฐบาลที่รัฐบาลให้การสนับสนุน เป็นสิ่งต้องห้ามในประเทศไทย ข้อห้ามดังกล่าวย้อนกลับไปถึงพระราชบัญญัติการพนัน พ.ศ. 2478 พระราชบัญญัติไพ่ห้ามมิให้มีการครอบครองไพ่ส่วนตัวมากกว่า 120 ใบโดยไม่ได้รับอนุญาตจากรัฐบาล อย่างไรก็ตาม การพนันที่ผิดกฎหมายในบ่อนการพนัน และรูปแบบอื่น ๆ ของการพนันยังคงมีอยู่ในกรุงเทพมหานครและบางจังหวัด
ประวัติ
การพนันเป็นลักษณะเฉพาะของสังคมไทยมายาวนาน ชาวไทยสยามในพื้นที่เข้าร่วมในเกมการพนันที่รู้จักกันดีกว่า 100 เกม รูปแบบการพนันบางรูปแบบ เช่น การเดิมพันในไก่ชน, วัวชน และการแข่งความเร็วเรือเป็นวัฒนธรรมของสยาม
ช่วงปลายคริสต์ศตวรรษที่ 19 เป็นการเพิ่มระดับการพนันในสยามอย่างมีนัยสำคัญ ผู้คนเริ่มเล่นการพนันบ่อยขึ้นและมีการแนะนำเกมที่หลากหลายจากผู้ค้าชาวต่างชาติและผู้อพยพ รวมถึงการพนันเริ่มเข้าสู่กระแสหลัก โดยเป็นช่วงที่หวยลอตเตอรีได้รับการแนะนำจากประเทศจีนและเป็นที่นิยมในสยาม
ในช่วงหลายทศวรรษที่ผ่านมารัฐบาลไทยอนุญาตให้มีบ่อนพนันที่ถูกกฎหมาย ในรัชสมัยพระบาทสมเด็จพระนั่งเกล้าเจ้าอยู่หัว รัฐบาลไทยได้ส่งเสริมการพนันอย่างถูกกฎหมายเพื่อเป็นแหล่งรายได้ จากนั้นบ่อนถูกกฎหมายเหล่านี้ก็ถูกปิดลงเพื่อลดกิจกรรมทางอาญาและการล้มละลายที่เกี่ยวข้องกับการพนัน ในรัชสมัยพระบาทสมเด็จพระจุลจอมเกล้าเจ้าอยู่หัวการพนันเป็นสิ่งต้องห้ามในภาคใต้และสถานที่เล่นการพนันที่เหลือทั้งหมดปิดให้บริการในวันที่ 1 เมษายน พ.ศ. 2460
มีการออกพระราชบัญญัติการพนันครั้งแรกใน พ.ศ. 2473 และแก้ไขใน พ.ศ. 2478 ในสมัยนายกรัฐมนตรี ควง อภัยวงศ์ โดยกระทรวงการคลังได้รับมอบหมายจากรัฐบาลให้ออกกฎหมายการพนันในอำเภอปราณบุรี จังหวัดประจวบคีรีขันธ์ และกลายเป็นผู้สนับสนุนการพนันอย่างเป็นทางการ อย่างไรก็ตาม ช่วงเวลาของการทำให้กาสิโนถูกต้องตามกฎหมายนี้อยู่ไม่นาน ตลอดจนภายใต้การโจมตีจากสื่อและโดยส่วนรวม รัฐบาลได้ละทิ้งความพยายามที่จะหารายได้เพิ่มเติมจากกาสิโนและการพนันที่ต้องห้ามอีกครั้ง
ทูอันลิมิตเต็ด
ทูอันลิมิตเต็ด (2 Unlimited) เป็นวงดนตรียูโรแดนซ์สัญชาติเนเธอร์แลนด์/เบลเยียม ก่อตั้งในปี 1991 โดย Ray Slijngaard (แร็ป) and Anita Doth (ร้องนำ). มีเพลงฮิตคือ "Get Ready for This", "Twilight Zone", "No Limit" and "Tribal Dance". มียอดขายกว่า 20 ล้านชุดใน และมียอดขายประมาณ 50 ล้านชุดทั่วโลก
ประเทศตุรกีในโอลิมปิกฤดูร้อน 1936
ประเทศตุรกี เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติตุรกีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 48 คน ใน 7 ชนิดกีฬา ผลการแข่งขันครั้งนี้ประเทศตุรกีได้รับเหรียญรางวัลแบ่งเป็น 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
วินโดวส์มีเดียเพลเยอร์
วินโดวส์มีเดียเพลเยอร์ (Windows Media Player ชื่อย่อ WMP) เป็นโปรแกรมที่ใช้สำหรับการเล่นไฟล์มัลติมีเดียประเภทวิดีโอ เพลง และดูรูปภาพบนเครื่องคอมพิวเตอร์ ซึ่งพัฒนาโดยไมโครซอฟท์ ใช้งานได้บนระบบปฏิบัติการไมโครซอฟท์วินโดวส์, พ็อกเก็ต พีซี และวินโดวส์โมบายล์ นอกเหนือจากนี้ วินโดวส์มีเดียเพลเยอร์สามารถใช้งานได้บนระบบปฏิบัติการแมคโอเอส, แมคโอเอสเท็น และโซลาริส แต่ปัจจุบันการพัฒนาซอฟต์แวร์เพื่อระบบปฏิบัติการดังกล่าวได้ยุติลงแล้ว
ประเทศตุรกีในโอลิมปิกฤดูร้อน 1936
กรีฑา
ผลการแข่งขันดังนี้ :
วินโดวส์มีเดียเพลเยอร์
ยิ่งไปกว่านั้น วินโดวส์มีเดียเพลเยอร์ ยังมีความสามารถในการริป (rip) นั่นคือการคัดลอกไฟล์เพลงจากแผ่นซีดีลงสู่ฮาร์ดดิสก์ และคัดลอกไฟล์เพลงลงสู่แผ่นซีดี รวมถึงยังสามารถสร้างแผ่นออดิโอซีดีลงในแผ่นซีดี-อาร์ และซิงโครไนซ์ข้อมูลจากเครื่องเล่นเอ็มพี 3 (MP3) ได้เช่นกัน และยังสามารถเช่าหรือซื้อเพลงจากร้านค้าออนไลน์ได้ด้วย
วินโดวส์มีเดียเพลเยอร์ 12 (Windows Media Player 12) เป็น Windows Media Player เวอร์ชันล่าสุด ออกวางจำหน่ายเมื่อ 22 กรกฎาคม 2552 พร้อมกับวินโดวส์ 7 และยังไม่ได้รับการสนับสนุนสำหรับ Windows รุ่นเก่า Windows Media Player ไม่ได้ปรับปรุงตั้งแต่ Windows 8 , Windows ที่ 8.1และวินโดวส์ 10
นามสกุลไฟล์เฉพาะของโปรแกรมวินโดวส์มีเดียเพลเยอร์คือ วินโดวส์มีเดียวิดีโอ (WMV), วินโดวส์มีเดียออดิโอ (WMA) และแอดวานซ์ซิสเตมฟอร์แมต (ASF; ชื่อเดิมคือ แอดวานซ์/แอกทีฟสตรีมมิงฟอร์แมต) รองรับภาษาเอกซ์เอ็มแอล (XML) เป็นเพลย์ลิสต์หรือรายชื่อไฟล์มัลติมีเดียที่เรียกว่า วินโดวส์เพลย์ลิสต์ (WPL)
ประวัติ
Windows Media Player รุ่นแรกเปิดตัวในปีพ. ศ. 2534 พร้อมกับ Windows 3.0 พร้อมส่วนขยายมัลติมีเดีย  เรียกว่า Media Player ส่วนประกอบนี้มาพร้อมกับเครื่องมัลติมีเดียที่รองรับ  มีความสามารถในการเล่นไฟล์ภาพเคลื่อนไหว   และได้ขยายความสามารถเพื่อสนับสนุนรูปแบบอื่น ๆ ได้  ใช้ MCI เพื่อจัดการกับไฟล์มีเดีย เป็นส่วนประกอบของ Windows Media Player จะแสดงหมายเลขเวอร์ชันเดียวกับเวอร์ชันของ Windows ที่มีการรวมไว้
Microsoft สร้างโปรแกรมใหม่เพื่อเล่นไฟล์มีเดีย ในเดือนพฤศจิกายนปีถัดไป วิดีโอสำหรับ Windows ได้รับการแนะนำด้วยความสามารถในการเล่นไฟล์ วิดีโอดิจิทัล ใน รูปแบบคอนเทนเนอร์ AVI  ด้วยการสนับสนุน codec สำหรับ RLE และ Video1 และสนับสนุนการเล่นไฟล์ที่ไม่มีการบีบอัด Indeo 3.2 ถูกเพิ่มเข้ามาในภายหลัง วิดีโอสำหรับ Windows เป็นครั้งแรกในฐานะฟรี Add-on สำหรับ Windows 3.1 และรวมอยู่ใน Windows 95 และ Windows NT 4.0 ใน ภายหลัง ในปี 1995 Microsoft ได้เปิดตัว ActiveMovie กับ DirectX Media SDK ActiveMovie รวมเอาวิธีการใหม่ในการจัดการกับไฟล์มีเดียและเพิ่มการสนับสนุนสื่อสตรีมมิ่ง (ซึ่ง Media Player ต้นแบบไม่สามารถจัดการได้) ในปีพ. ศ. 2539 ActiveMovie ได้เปลี่ยนชื่อเป็น DirectShow  อย่างไรก็ตาม Media Player ยังคงมากับ Windows จนถึง Windows XP ซึ่งได้มีการเปลี่ยนชื่ออย่างเป็นทางการว่า Windows Media Player v5.1  ("v5.1" คือหมายเลขเวอร์ชันของ Windows XP)
ในปีพ. ศ. 2542 เวอร์ชันของ Windows Media Player แตกออกจากตัว Windows Windows Media Player 6.4 มาเป็นโปรแกรมปรับปรุงนอกสำหรับ Windows 95, Windows 98 และ Windows NT 4.0 ที่มีอยู่ใน Media Player และกลายเป็นคอมโพเนนต์ภายในของ Windows 2000, Windows ME และ Windows XP พร้อมด้วย mplayer2 stub exe อนุญาตให้ใช้ built-in นี้แทนเวอร์ชันที่ใหม่กว่า  Windows Media Player 7.0 และผู้สืบทอดมาในลักษณะเดียวกันแทนที่กัน แต่ปล่อยให้ Media Player และ Windows Media Player 6.4 ยังคงอยู่ Windows XP เป็นระบบปฏิบัติการเดียวที่มี Windows Media Player (v5.1, v6.4 และ v8) ที่แตกต่างกันสามรุ่นควบคู่กันไป ทุกเวอร์ชันมี Windows Media Player (แทนเพียง Media Player) สนับสนุน DirectShow codecs Windows Media Player เวอร์ชัน 7 มีการปรับปรุงใหม่โดยมีส่วนติดต่อผู้ใช้ใหม่การสร้างภาพข้อมูลและการทำงานที่เพิ่มขึ้น Windows Vista ลดลง Windows Media Player เวอร์ชันเก่าลงใน v11
เริ่มต้นด้วย Windows Vista Windows Media Player สนับสนุนกรอบแนวคิด Media Foundation นอกเหนือจาก DirectShow เช่นนี้เล่นสื่อบางประเภทโดยใช้ Media Foundation และสื่อบางประเภทที่ใช้ DirectShow  Windows Media Player 12 ถูกนำออกใช้กับ Windows 7 รวมถึงการสนับสนุนรูปแบบสื่อต่างๆและเพิ่มคุณสมบัติใหม่ ๆ อย่างไรก็ตามใน Windows 8 ผู้เล่นไม่ได้รับการอัพเกรด
เมื่อวันที่ 16 เมษายน 2012 Microsoft ประกาศว่า Windows Media Player จะไม่รวมอยู่ใน Windows RT ซึ่งเป็น Windows ที่ออกแบบมาให้ทำงานบนอุปกรณ์ที่ใช้ ARM
วงศ์บอระเพ็ด
วงศ์บอระเพ็ด หรือ (En:Menispermaceae) เป็นวงศ์ของพืชมีดอก ระบบ APG II จัดให้อยู่ในอันดับ Ranunculales ในกลุ่ม พืชใบเลี้ยงคู่แท้
วงศ์นี้มีสมาชิก 70 สกุลและ 420 สปีชีส์ ส่วนใหญ่เป็นไม้เลื้อย อยู่ในเขตร้อน มีเพียงเล็กน้อยในสกุล (En:Menispermum และ En:Cocculus) อยู่ในเขตอบอุ่นทางตะวันออกของอเมริกาเหนือและเอเชียตะวันออก
บาลิกปาปัน
บาลิกปาปัน (Balikpapan) เป็นเป็นเมืองท่าบนชายฝั่งตะวันออกของเกาะบอร์เนียวในจังหวัดกาลีมันตันตะวันออก ประเทศอินโดนีเซีย นครนี้ถือเป็นศูนย์การเงินประจำกาลีมันตัน บาลิกปาปันเป็นนครที่มีเศรษฐกิจที่ใหญ่ที่สุดในกาลีมันตัน โดยมีการประมาณการจีดีพีใน ค.ศ. 2016 ที่ 73.18 ล้านล้านรูปียะฮ์ และยังเป็นที่ตั้งของท่าอากาศยานนานาชาติสุลต่านอาจีมูฮัมมัดซูไลมันเซอปิงกัน ท่าอากาศยานที่พลุกพล่านที่สุดอันดับ 3 ในกาลีมันตัน โดยเป็นรองเพียงบันจาร์มาซิน กับปนตียานัก ท่าเรือเซอมายังเป็นท่าเรือที่พลุกพล่านที่สุดอันดับ 2 ในกาลีมันตันตะวันออก เป็นรองเพียงซามารินดา
เพชรร้อยรัก
เพชรร้อยรักเป็นละครโทรทัศน์ไทยได้ถูกนำมาสร้างเป็นละครโทรทัศน์เมื่อในปี '''พ.ศ. 2561 ออกอากาศทางสถานีโทรทัศน์สีกองทัพบกช่อง 7เป็นละครแนวโรแมนติก''' ดราม่า สืบสวน บทประพันธ์โดยน้ำดอกไม้ บทโทรทัศน์วรพันธ์ รวีผลิตโดย บริษัท ดีด้า วิดีโอ โปรดักชั่น จำกัด โดยผู้จัดละคร สยม สังวริบุตร กำกับการแสดงโดย ณพธันกรณ์ รัตนระวีโชติ์ นำแสดงโดย กฤตฤทธิ์ บุตรพรม อัษฎาพร สิริวัฒน์ธนกุล นนทพันธ์ ใจกันทา ธีร์ วณิชนันทธาดา อนิสา นูกราฮา แพร เอมเมอรี่ มาติกา อรรถกรศิริโพธิ์ อภิรดี ภวภูตานนท์ และนักแสดงอีกมากมายออกอากาศครั้งแรกทางสถานีโทรทัศน์สีกองทัพบกช่อง 7เริ่มตอนแรกวันอาทิตย์ที่ 3 มิถุนายน พ.ศ. 2561  และออกอากาศตอนสุดท้ายเมื่อ วันเสาร์ที่ 7 กรกฎาคม พ.ศ. 2561 ออกอากาศทุกวันศุกร์ เวลา 20.05 น. เสาร์ และ อาทิตย์ เวลา 20.15 น. ต่อจากละคร สัมปทานหัวใจ
บาลิกปาปัน
ด้วยประชากรตามสำมะโน ค.ศ. 2020 ที่ 688,318 คน ทำให้บาลิกปาปันเป็นนครที่มีประชากรมากที่สุดอันดับ 2 ในกาลีมันตันตะวันออก เป็ยรองเพียงซามารินดา บาลิกปาปันยังได้รับเลือกเป็นหนึ่งในนครที่น่าอยู่ที่สุดในประเทศอินโดนีเซีย
ภูมิประเทศ
ภูมิประเทศของบาลิกปาปันส่วนใหญ่เป็นเนินเขา (85%) มีส่วนน้อยที่เป็นที่ราบ (15%) โดยที่ราบส่วนใหญ่อยู่ริมชายฝั่งและรอบ ๆ เนิน นครนี้ตั้งอยู่ในระดับความสูงเหนือระดับน้ำทะเลตั้งแต่ 0 ถึง 80 m พื้นที่นครตั้งอยู่ทางฝั่งตะวันออกของอ่าวบาลิกปาปัน
ดินส่วนใหญ่ในบาลิกปาปันเป็นดินพอดโซลสีเหลืองแดง และทรายตะกอนน้ำพากับควอตซ์ ทำให้มีแนวโน้มที่จะกัดเซาะมาก
ภูมิอากาศ
บาลิกปาปันมีสภาพภูมิอากาศแบบป่าดิบชื้น (Af) เนื่องจากไม่มีฤดูแล้งจริง ๆ ในนครนี้ นครนี้พบฝนโดยเฉลี่ยต่อปีที่ 2400 mm โดยทั่วไป นครบาลิกปาปันแทบไม่มีการเปลี่ยนแปลงของสภาพอากาศตลอดปี นครนี้ไม่มีช่วงที่ฝนแล้งและแห้งแล้งอย่างมีนัยสำคัญตลอดปี โดยมีอุณหภูมิเฉลี่ยตลอดปีประมาณ 26 to(-)
เขตการปกครอง
บาลิกปาปันมีชายแดนทางเหนือติดกับอำเภอกูไตการ์ตาเนอการา ทางใต้และตะวันออกติดกับช่องแคบมากัซซาร์ และทางตะวันตกติดกับอำเภอเปอนาจัมปาเซร์เหนือ นครนี้แบ่งเขตการปกครองเป็น 6 ตำบล (เกอจามาตัน) และ 34 หมู่บ้าน (เกอลูราฮัน) กับจำนวนประชากรในสำมะโน ค.ศ. 2010 และ ค.ศ. 2020
บรูโน ควาโดรส
บรูโน เอเวอร์ตัน ควาโดรส (อังกฤษ:Bruno Everton Quadros) เป็นโค้ชฟุตบอลชาวบราซิลและอดีตนักฟุตบอลในตำแหน่งกองหลัง เกิดเมื่อวันที่ 3 กุมภาพันธ์ 1977 ที่นครรีโอเดจาเนโร ประเทศบราซิล ปัจจุบันเป็นโค้ชให้กับทีมคอนซาโดเล ซัปโปะโระ
หมาล่า
หมาล่า เป็นรสชาติยอดนิยมอย่างหนึ่งในอาหารจีน เครื่องปรุงที่ให้รสชาตินี้ประกอบด้วยพริกไทยเสฉวน (ได้จากพืชบางชนิดในสกุลมะแข่น) พริก และเครื่องเทศอื่น ๆ เคี่ยวในน้ำมัน คำว่า หมาล่า มาจากการประสมกันของอักษรจีนสองตัว ได้แก่ หมา (麻) แปลว่า "ชา" กับ ล่า (辣) แปลว่า "เผ็ด" ซึ่งสื่อถึงความรู้สึกในปากหลังจากรับประทานเครื่องปรุงดังกล่าวเข้าไป ซึ่งเรียกว่าอาการ "เด้าลิ้น"
หมาล่าถือเป็นรสชาติของอาหารประจำภูมิภาคสำหรับฉงชิ่งและเสฉวน และในปัจจุบันได้กลายเป็นเครื่องปรุงยอดนิยมชนิดหนึ่งในอาหารจีน มีการนำหมาล่าไปใช้ในอาหารหลายประเภท ตั้งแต่อาหารผัด อาหารตุ๋น ซุป ไปจนถึงหม้อไฟหรือหม้อจุ่ม ในมณฑลเสฉวนและมณฑลยูนนานมีการใช้หมาล่าชนิดผงเพื่อปรุงรสอาหารเรียกน้ำย่อยและอาหารริมทาง เช่น เต้าหู้เหม็น เฟรนช์ฟรายส์ เนื้อสัตว์และผักเสียบไม้ย่าง
ประเทศมอริเตเนีย
สาธารณรัฐอิสลามมอริเตเนีย (Islamic Republic of Mauritania; الجمهورية الإسلامية الموريتانية) หรือที่เรียกกันทั่วไปว่า มอริเตเนีย (Mauritania; موريتانيا) เป็นประเทศในแอฟริกาตะวันตกเฉียงเหนือ มีชายฝั่งบนมหาสมุทรแอตแลนติกทางตะวันตก มีอาณาเขตทางตะวันตกเฉียงใต้จดประเทศเซเนกัล ทางตะวันออกและทางตะวันออกเฉียงใต้จดประเทศมาลี ทางตะวันออกเฉียงเหนือจดประเทศแอลจีเรีย และมีพรมแดนทางตะวันตกเฉียงเหนือติดกับพื้นที่ยึดครองโดยประเทศโมร็อกโก คือเวสเทิร์นสะฮารา เมืองหลวงและเมืองที่ใหญ่ที่สุดของประเทศคือ นูอากช็อต ซึ่งตั้งอยู่บนฝั่งมหาสมุทรแอตแลนติก ประเทศมอริเตเนียตั้งชื่อตามราชอาณาจักรมอเรเตเนีย (Mauretania) ของชาวเบอร์เบอร์ยุคเก่า
ประวัติศาสตร์
ประวัติศาสตร์มอริเตเนียเริ่มต้นตั้งแต่คริสต์ศตวรรษที่ 3 โดยมีอาณาจักรที่มีชื่อว่าราชอาณาจักรมอเรเตเนียของชาวเบอร์เบอร์ในยุคเก่า
Priscomilitaridae
Priscomilitaridae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
พรรคเสรีนิยมประชาธิปไตยประชาชน
พรรคเสรีนิยมประชาธิปไตยประชาชน (People's Liberal Democratic Party; อักษรจีนตัวย่อ: 人民自由民主党; อักษรจีนตัวเต็ม: 人民自由民主黨; Parti Liberal Demokratik Rakyat) ก่อตั้งโดยออย บุน อเว ผู้สมัครอิสระในการเลือกตั้ง พ.ศ. 2544 พรรคนี้จดทะเบียนเมื่อ 2 พฤษภาคม พ.ศ. 2549 พรรคนี้เข้าร่วมการเลือกตั้ง พ.ศ. 2549 และ พ.ศ. 2554 แต่ไม่ประสบความสำเร็จทั้งสองครั้ง
โครงการอาหารโลก
โครงการอาหารโลก (World Food Programme, WFP) เป็นฝ่ายให้ความช่วยเหลือด้านอาหารขององค์การสหประชาชาติ และเป็นองค์การด้านมนุษยธรรมใหญ่ที่สุดของโลกซึ่งจัดการปัญหาความหิวโหยทั่วโลก ผู้ได้รับรางวัลโนเบลสาขาสันติภาพ ค.ศ. 2020 โครงการอาหารโลกจัดหาอาหารให้แก่ประชากรโลกเฉลี่ย 90 ล้านคนต่อปี ซึ่งในจำนวนนี้ 58 ล้านคนเป็นเด็ก โครงการดังกล่าวมีสำนักงานใหญ่ตั้งอยู่ในกรุงโรม ประเทศอิตาลี และมีสำนักงานสาขาในอีกมากกว่า 80 ประเทศทั่วโลก มีหน้าที่ทำงานช่วยเหลือผู้ไม่สามารถผลิตหรือได้อาหารเพียงพอแก่ตนเองและครอบครัว โครงการดังกล่าวเป็นสมาชิกของกลุ่มพัฒนาแห่งสหประชาชาติและเป็นส่วนหนึ่งของคณะผู้บริหารระดับสูงของกลุ่มฯ ใน ค.ศ. 2007 โครงการฯ มีพนักงาน 9,139 คน โดยราว 90% ปฏิบัติการภาคสนาม
ประวัติการจัดตั้ง
โครงการอาหารโลกจัดตั้งขึ้นครั้งแรกใน ค.ศ. 1961 หลังการประชุมองค์การอาหารและการเกษตรแห่งสหประชาชาติใน ค.ศ. 1960 เมื่อจอร์จ แม็กกัฟเวิร์น ผู้อำนวยการโครงการอาหารเพื่อสันติภาพของสหรัฐอเมริกา (Food for Peace) เสนอให้จัดตั้งโครงการความช่วยเหลือด้านอาหารพหุภาคี ต่อมา โครงการฯ มีการจัดตั้งขึ้นอย่างเป็นทางการใน ค.ศ. 1963 โดยองค์การอาหารและการเกษตรแห่งสหประชาชาติและสมัชชาใหญ่แห่งสหประชาชาติ โดยมีระยะขั้นทดลองสามปี ใน ค.ศ. 1965 โครงการดังกล่าวได้ขยายเป็นขั้นต่อเนื่อง
กิจกรรม
ใน ค.ศ. 2006 โครงการอาหารโลกแจกจ่ายอาหาร 4 ล้านเมตริกตัน แก่ประชากร 87.8 ล้านคนใน 78 ประเทศ ผู้ได้รับประโยชน์ 63.4 ล้านคนได้รับความช่วยเหลือในปฏิบัติการฉุกเฉิน รวมถึงเหยื่อความขัดแย้ง ภัยธรรมชาติและความล้มเหลวทางเศรษฐกิจในประเทศอย่างโซมาเลีย เลบานอน และซูดาน ค่าใช้จ่ายโดยตรงอยู่ที่ 2.9 พันล้านดอลล่าร์สหรัฐ ประเทศที่โครงการอาหารโลกปฏิบัติการขนาดใหญ่ที่สุดใน ค.ศ. 2006 คือ ซูดาน ซึ่งโครงการฯ ได้ช่วยเหลือประชากรกว่า 6.4 ล้านคน ส่วนประเทศที่มีปฏิบัติการของโครงการฯ ใหญ่ที่สุดเป็นอันดับสองและสาม คือ เอธิโอเปียและเคนยา ตามลำดับ
ฟุตบอลโลก 2018 รอบคัดเลือก โซนอเมริกาเหนือ – รอบแรก
รอบแรก ของฟุตบอลโลก 2018 รอบคัดเลือก โซนอเมริกาเหนือ (คอนคาแคฟ) แข่งขันระหว่างวันที่ 22-31 มีนาคม พ.ศ. 2558
รูปแบบการแข่งขัน
รอบแรกมีทั้งหมด 14 ทีม (อันดับที่ 22–35 ของทวีป) แข่งแบบแพ้คัดออก เหย้า-เยือน ทีมชนะ 7 ทีมจะผ่านเข้าสู่รอบที่ 2
การจัดอันดับ
จับสลากประกบคู่แข่งขันในวันที่ 15 มกราคม พ.ศ. 2558 เวลา 19:40 น. (UTC−5) ณ โรงเรียนดับเบิลยู หาดไมแอมี รัฐฟลอริดา สหรัฐอเมริกา
การจัดอันดับทีม อยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ) ทีมทั้งหมด 14 ทีม แบ่งออกเป็น 2 โถ ดังนี้
หมายเหตุ: ตัวหนา หมายถึง ทีมชนะที่ผ่านเข้าสู่รอบที่ 2
การแข่งขัน
ชนะด้วยประตูรวม 8–0 และผ่านเข้าสู่รอบที่ 2
ชนะด้วยประตูรวม 12–4 และผ่านเข้าสู่รอบที่ 2
🇧🇿 belize ชนะด้วยกฎประตูเยือน 1–1 และผ่านเข้าสู่รอบที่ 2
<div id="Curaçao v Montserrat"> <div id="Montserrat v Curaçao"> 🇨🇼 curaçao ชนะด้วยประตูรวม 4–3 และผ่านเข้าสู่รอบที่ 2
อันดับผู้ทำประตู
มี 51 ประตูเกิดขึ้นใน 14 นัด เฉลี่ยนัดละ ประตู
Plioplateia
Plioplateia เป็นสกุลของสัตว์พวกกุ้งกั้งปูที่อยู่ในวงศ์ Plioplateidae.
สปีชีส์ในสกุล ได้แก่:
ทางหลวงแผ่นดินหมายเลข 1068
ทางหลวงแผ่นดินหมายเลข 1068 (สายคลองคะเชนทร์ - ไผ่ท่าโพ) เป็นทางหลวงแผ่นดินในจังหวัดพิจิตร เชื่อมต่อการจราจรระหว่างอำเภอเมืองพิจิตร กับอำเภอโพธิ์ประทับช้าง ให้สามารถเดินทางได้อย่างสะดวกและรวดเร็วยิ่งขึ้น และเป็นเส้นทางที่ส่งเสริมการท่องเที่ยว เนื่องจากสามารถไปสู่แหล่งท่องเที่ยวของจังหวัดพิจิตร ได้แก่ วัดโรงช้าง อุทยานเมืองเก่า บึงสีไฟ วัดโพธิ์ประทับช้าง เป็นต้น ระยะทางตลอดสาย 25.178 กิโลเมตร
การแบ่งตอนควบคุม
ทางหลวงแผ่นดินหมายเลข 1068 แบ่งเขตการควบคุมออกเป็น 2 ตอน ได้แก่
วงศ์คำแสด
วงศ์คำแสดหรือ Bixaceae เป็นวงศ์ของพืชใบเลี้ยงคู่ ในระบบ (En:Cronquist0 จัดอยู่ในอันดับ (En:Violales) อย่างไรก็ตาม ในการจัดแบบใหม่ ได้ย้ายวงศ์ในอันดับ Violales ไปสู่อันดับ (En:Malvales)
วงศ์คำแสดประกอบด้วย 25 สปีชีส์ แม้ว่าสกุล Cochlospermum บางครั้งจัดอยู่ในวงศ์ของตนเอง คือวงศ์ (En:Cochlospermaceae) แม้จะเป็นวงศ์ขนาดเล็ก แต่พืชในวงศ์นี้ก็มีความหลากหลาย ทั้งไม้ยืนต้น ไม้พุ่ม และไม้ล้มลุก พืชในวงศ์นี้มักมียางสีแดงหรือเหลือง
Perthia
Perthia เป็นสกุลของสัตว์พวกกุ้งกั้งปูที่อยู่ในวงศ์ Perthiidae.
สปีชีส์ของสกุลนี้พบในออสเตรเลียใต้
สปีชีส์ในสกุล ได้แก่:
บอยโซน
บอยโซน (Boyzone) เป็นวงบอยแบนด์รวมตัวครั้งแรกในปี 1994 ประกอบด้วยสมาชิก โรแนน คีตติง, สตีเฟน เกตลี, เชน ลินช์,ไมกีย์ เกรแฮม และ เคธ ดัฟฟี ประสบความสำเร็จในสหราชอาณาจักรและไอร์แลนด์ รวมทั้งในยุโรป เอเชีย โดยมีเพลงอันดับ 1 ในสหราชอาณาจักร 6 เพลง โดยข้อมูลในปี 2007 พวกเขามียอดขายรวม 15 ล้านชุด
ในปี 2008 พวกเขารวมตัวอีกครั้ง กับเพลงแรกในรอบ 9 ปี Love You Anyway ซึ่งเป็นหนึ่งในสองเพลงใหม่ที่จะอยู่ในอัลบั้มรวมเพลง Back Again…No Matter What
มะซะรุ โอะคิตะ
มะซะรุ โอะคิตะ (ญี่ปุ่น: 沖田 優, อังกฤษ: Masaru Okita) เป็นโค้ชฟุตบอลชาวญี่ปุ่น เกิดเมื่อวันที่ 2 พฤษภาคม 1978 ที่จังหวัดชิบะ ปัจจุบันเป็นโค้ชให้กับสโมสรฟุตบอลคอนซาโดเล ซัปโปะโระ
ดับเบิล-ดับเบิล
ดับเบิล-ดับเบิล (double-double) เป็นศัพท์ทางบาสเกตบอล ใช้เรียกผลงานซึ่งผู้เล่นสามารถทำสองอย่างจากห้าอย่างต่อไปนี้ คะแนน รีบาวด์ แอสซิสต์ สตีล และ บล็อก ได้อย่างน้อยเลขสองหลัก ที่พบบ่อยสุดคือทำได้ 10 แต้ม 10 รีบาวด์ ที่พบบ่อยรองลงมาคือ 10 แต้ม 10 แอสซิสต์
ดับเบิล-ดับเบิล เกิดขึ้นบ่อยๆ ในเกมหนึ่งมักมีผู้เล่นอย่างน้อยหนึ่งคนทำ ดับเบิล-ดับเบิล (โดยเฉพาะ 10 แต้ม 10 รีบาวด์) ซึ่งต่างจาก ทริปเปิล-ดับเบิล หรือ ควอดรูเปิล-ดับเบิล ซึ่งนาน ๆ จึงเกิดขึ้นครั้งหนึ่ง แต่ถ้าเฉลี่ยในหนึ่งฤดูกาลจะมีผู้เล่นจำนวนไม่มากที่สามารถทำเฉลี่ยได้ ดับเบิล-ดับเบิล (หมายถึงทั้งฤดูกาลมีคำเฉลี่ยสองในห้าอย่างได้เลขสองหลัก ไม่จำเป็นที่ทุกเกมในฤดูกาลต้องทำ ดับเบิล-ดับเบิล ตลอด)
ถ้าผู้เล่นสามารถทำสองในห้าอย่างอย่างน้อย 20 เช่น 20 แต้ม 20 รีบาวด์ จะเรียกว่า ดับเบิล-ดับเบิล-ดับเบิล (double-double-double) หมายถึงได้เป็นสองเท่าของ ดับเบิล-ดับเบิล ธรรมดา
ชิน ยุน-บก
ชิน ยุน-บก หรือนามปากกาว่า ฮเย-ว็อน เป็นจิตรกรผู้มีชื่อเสียงในปลาย สมัยราชวงศ์โชซอน เขาเกิดเมื่อปี ค.ศ. 1758 ในรัชสมัย พระเจ้ายองโจ โดยตระกูลของเขาทั้งปู่และพ่อก็เป็นจิตรกรประจำราชสำนักและเมื่อมาถึงรุ่นของเขาเขาก็เป็นจิตรกรประจำราชสำนักเช่นกันโดยเขาเป็นจิตรกรประจำราชสำนักในรัชสมัยพระเจ้าจองโจ โดยภาพของเขาส่วนมากเป็นแนวอีโรติก
องค์การเพื่อสตรีแห่งสหประชาชาติ
องค์การเพื่อการส่งเสริมความเสมอภาคระหว่างเพศ และเพิ่มพลังของผู้หญิงแห่งสหประชาชาติ  (United Nations Entity for Gender Equality and the Empowerment of Women) หรือ องค์การเพื่อสตรีแห่งสหประชาชาติ (UN Women) เป็นองค์กรสหประชาชาติซึ่งทำงานเพื่อให้อำนาจ (enpowerment) แก่สตรีและเด็กหญิง
ไมเคิล เมอห์นีย์
อ้างอิง
1975
องค์การเพื่อสตรีแห่งสหประชาชาติ
องค์การฯ เริ่มปฏิบัติงานในเดือนมกราคม พ.ศ. 2554 อดีตประธานาธิบดีชิลี มิเชล บาเชอเล็ท เป็นผู้อำนวยการบริหารคนแรก เช่นเดียวกับยูนิเฟมก่อนหน้านี้ องค์การเพื่อสตรีแห่งสหประชาชาติเป็นสมาชิกของกลุ่มพัฒนาแห่งสหประชาชาติ
อ่าวกรุงเทพ
อ่าวกรุงเทพ, อ่าวไทยตอนใน หรือ อ่าวไทยรูปตัว ก เป็นจุดเหนือสุดของอ่าวไทย โดยคิดจากอำเภอหัวหินในทางตะวันตกไปจนถึงอำเภอสัตหีบ แม่น้ำเจ้าพระยาและลำน้ำสายแยก แม่น้ำเพชรบุรี แม่น้ำบางตะบูน แม่น้ำท่าจีน แม่น้ำแม่กลอง และแม่น้ำบางปะกง ไหลลงสู่อ่าวนี้
ทีแกน เพรสลีย์
ทีแกน เพรสลีย์ (Teagan Presley; 24 กรกฎาคม ค.ศ. 1985 — ) มีชื่อแรกเกิด คือ แอชลีย์ เอริคสัน (Ashley Erickson) เป็นนักแสดงภาพยนตร์สำหรับผู้ใหญ่ชาวอเมริกัน ซึ่งชื่อในวงการของเธอมาจากการที่พ่อแม่ของเธอต้องการให้เรียกเธอว่า "ทีแกน" ในช่วงแรกเริ่ม รวมถึงต้องการแสดงความเคารพต่อ ลิซา มารี เพรสลีย์
ชีวิตส่วนตัว
ช่วงเดือนพฤศจิกายน ค.ศ. 2007 เธอได้แต่งงานกับ ไทเลอร์ เดอร์เดน แต่แล้วเธอก็ได้ฟ้องหย่าในเดือนกรกฎาคม ค.ศ. 2008 จากนั้นในเดือนกันยายน ค.ศ. 2008 เธอได้รับการรายงานว่าจะออกเดทกับ จอช เลห์แมน เป็นครั้งแรก แล้วเธอก็ได้แต่งงานกับเขาในเดือนเมษายน ค.ศ. 2010
แหล่งข้อมูลอื่น
1985
อินฟันเตคาลอส ดยุกแห่งกาลาเบรีย
การ์โลส มาริอา อัลฟอนโซ มาร์เซโล เด บอร์บอน-โดส ซิซิเรียส อิ เด บอร์บอน-ปาร์มา อินฟันเตแห่งสเปน ดยุกแห่งกาลาเบรีย (16 มกราคม ค.ศ. 1938 – 5 ตุลาคม ค.ศ. 2015) เป็นอินฟันเตแห่งสเปนพระองค์สุดท้ายในรัชสมัยของพระญาติพระองค์ สมเด็จพระราชาธิบดีฆวน การ์โลสที่ 1 และสมเด็จพระราชาธิบดีเฟลิเปที่ 6
พระประวัติ
อินฟันเตการ์โลสเป็นพระโอรสพระองค์ที่ 2 และพระองค์เดียวใน อินฟันเตอัลฟอนโซ ดยุกแห่งกาลาเบรียกับเจ้าหญิงอลิเซียแห่งบูร์บง-ปาร์มา ทรงมีพระภคินีและพระขนิษฐา 2 พระองค์คือ
พระองค์ทรงอภิเษกสมรสกับเจ้าหญิงอานแห่งออร์เลอํอง ภายหลังคือเจ้าหญิงอาน ดัชเชสแห่งกาลาเบรีย มีพระบุตรร่วมกัน 5 พระองค์ โดยภายหลังพระองค์สิ้นพระชนม์ พระโอรสของพระองค์สืบพระอิสริยยศ ดยุกแห่งกาลาเบรีย
อ้างอิง
19382015
คิม ฮงโด
คิม ฮงโด (김홍도; Kim Hong-Do) จิตรกรผู้มีชื่อเสียงอีกคนหนึ่งในช่วงปลาย ราชวงศ์โชซอน เจ้าของนามปากกา ดันวอน(단원,檀園) เกิดเมื่อปี ค.ศ. 1745
Gallery
1745
โบสถ์พระคูหาศักดิ์สิทธิ์
โบสถ์พระคูหาศักดิ์สิทธิ์ (Church of the Holy Sepulchre; Ecclesia Sancti Sepulchri; كنيسة القيامة, Kanīsat al-Qiyāmah; כנסיית הקבר, Knesiyat ha-Kever) หรือที่คริสตชนออร์ทอดอกซ์เรียกว่า โบสถ์การคืนพระชนม์ หรือ โบสถ์แห่งอะนาสตาซิส (Ναός της Αναστάσεως Naos tes Anastaseos) เป็นโบสถ์คริสต์ในย่านชุมชนคริสตชนของเมืองเยรูซาเลมเก่า ตัวโบสถ์ถูกสร้างขึ้นบนสถานที่สองแห่งที่คริสตชนถือว่าศักดิ์สิทธิ์ที่สุด คือ สถานที่ทำการตรึงพระเยซูที่กางเขน ซึ่งมีชื่อเรียกว่า โกละโกธา (ภาษากรีกในพระคัมภีร์: Γολγοθᾶ) และพระคูหาว่างเปล่าที่พระองค์ถูกฝังและฟื้นคืนพระชนม์
โมฮัมเหม็ด อับดี ยูซุฟ
โมฮัมเหม็ด อับดี ยูซุฟ (Maxamed Cabdi Yuusuf, محمد يوسف عبدي) เป็นนายกรัฐมนตรีของประเทศโซมาเลีย ตั้งแต่ 8 ธันวาคม พ.ศ. 2546 ถึง 3 พฤศจิกายน พ.ศ. 2547
ประวัติ
ยูซุฟ ได้รับการแต่งตั้งให้เป็น นายกรัฐมนตรีในวันที่ 8 ธันวาคม พ.ศ. 2546 โดยประธานาธิบดีโซมาเลีย อับดิคาซิม ซาลาด ฮัสซัน แทนฮัสซัน อับชีร ฟาราห์ ยูซุฟพ้นจากตำแหน่งเมื่อวันที่ 3 พฤศจิกายน พ.ศ. 2547 เมื่อโซมาเลียมีประธานาธิบดีคนใหม่ อับดุลลาฮี ยูซุฟ อะห์เมด ผู้ที่มาดำรงตำแหน่งต่อจากเขาคือ อาลี โมฮัมเหม็ด เกดี
ฟากุนโด กอนเต
ฟากุนโด กอนเต (สเปน: Facundo Conte) เกิดเมื่อ 25 สิงหาคม 1989 เป็นนักวอลเลย์บอลชาวอาร์เจนตินา เป็นหนึ่งในผู้เล่นของวอลเลย์บอลชายทีมชาติอาร์เจนตินาและเตาบาเต ในลีกบราซิล เป็นหนึ่งในผู้เล่นชุดโอลิมปิกฤดูร้อน 2012 ชุดเหรียญทองแพนอเมริกันเกมส์ 2015 เหรียญเงินวอลเลย์บอลชายชิงแชมป์อเมริกาใต้ 2011 เป็นหนึ่งในผู้เล่นทีมสกรา เบวชาตอฟที่ชนะลีกโปแลนด์ 2014 และShanghai Golden Age ที่ชนะลีกจีนในปี 2017 และ 2018
ชีวิตส่วนตัว
ฟากุนโดเกิดที่เมืองบิเซนเต โลเปซ, อาร์เจนตินา พ่อของเขา อูโก กอนเต เป็นอดีตนักวอลเลย์บอล ซึ่งอยู่ในทีมชาติอาร์เจนตินาชุดเหรียญเงินโอลิมปิกฤดูร้อน 1988 เขาเรียนจบมัธยมจากเซนโตร คุลตูรัล อิตาเลียโน ในเมืองโอลิโวส
เส้นประสาทมีเดียน
เส้นประสาทมีเดียน (Median nerve) เป็นเส้นประสาทที่วิ่งลงมาตามแขนและปลายแขน นับเป็นหนึ่งในห้ากล้ามเนื้อที่มีต้นกำเนิดมาจากร่างแหประสาทแขน (brachial plexus)
เส้นประสาทมีเดียนเกิดจากแลทเทอรัล คอร์ด lateral cord) และมีเดียล คอร์ด (medial cord) ของร่างแหประสาทแขน และต่อเนื่องลงมาตามแขนและเข้าสู่ปลายแขนร่วมกับหลอดเลือดแดงแขน (brachial artery)
เส้นประสาทมีเดียนเป็นเส้นประสาทเพียงเส้นเดียวที่ผ่านเข้าในคาร์ปัล ทันเนล (carpal tunnel) ซึ่งอาจถูกกดได้ในกลุ่มอาการคาร์ปัล ทันเนล (carpal tunnel syndrome)
Pagetina
Pagetina เป็นสกุลของสัตว์พวกกุ้งกั้งปูที่อยู่ในวงศ์ Pagetinidae.
สปีชีส์ของสกุลนี้พบได้ทางใต้สุด ซีกโลกใต้
สปีชีส์ในสกุล ได้แก่:
เคโระ
เคโระ เป็นเสียงร้องของกบในภาษาญี่ปุ่น อาจหมายถึง
ประเทศสวีเดนในโอลิมปิกฤดูร้อน 1936
ประเทศสวีเดน เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติสวีเดนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 171 คน ใน 17 ชนิดกีฬา ผลการแข่งขันครั้งนี้ประเทศสวีเดนได้รับเหรียญรางวัลแบ่งเป็น 6 เหรียญทอง 5 เหรียญเงิน และ 9 เหรียญทองแดง รวมทั้งหมด 20 เหรียญ
กรีฑา
ผลการแข่งขันดังนี้ :
ซัดซีจี
ซัดซีจี (τζατζίκι), จาจึค (cacık) หรือ ตาราตอร์ (таратор) คือเครื่องจิ้ม ซุป หรือซอสที่พบในอาหารยุโรปตะวันออกเฉียงใต้และเอเชียตะวันตกเฉียงใต้ ทำจากโยเกิร์ตกรองหรือโยเกิร์ตเจือจาง ผสมแตงกวา กระเทียม เกลือ น้ำมันมะกอก บางครั้งผสมน้ำส้มสายชูหรือน้ำเลมอนและสมุนไพร เช่น ผักชีลาว มินต์ พาร์สลีย์ ไทม์ โดยทั่วไปจะเสิร์ฟเป็นอาหารเรียกน้ำย่อย (เมเซ) หรือเครื่องเคียง
สถานีเตาปูน
สถานีเตาปูน (Tao Poon station; รหัส: PP16/BL10) เป็นสถานีรถไฟฟ้าแบบยกระดับเหนือทางแยกเตาปูน (จุดตัดระหว่างถนนประชาราษฎร์ สาย 2 กับถนนกรุงเทพฯ-นนทบุรี) เป็นสถานีร่วมของรถไฟฟ้ามหานคร 2 สาย ได้แก่ คือสายสีน้ำเงิน และสายสีม่วง และเป็นสถานีเปลี่ยนเส้นทางรถไฟฟ้า (interchange station) เพียงสถานีเดียวระหว่างเส้นทางรถไฟฟ้ามหานครทั้ง 2 สายในปัจจุบัน เปิดให้บริการเมื่อวันที่ 6 สิงหาคม พ.ศ. 2559 เพื่อให้บริการเฉพาะสายสีม่วง และเปิดให้บริการเพิ่มเติมเมื่อวันที่ 11 สิงหาคม พ.ศ. 2560 ในสายสีน้ำเงินส่วนต่อขยาย ช่วงบางซื่อ–เตาปูน และวันที่ 4 ธันวาคม พ.ศ. 2562 ในสายสีน้ำเงินส่วนต่อขยาย ช่วงเตาปูน–ท่าพระ
ในอนาคต หลังการเปิดให้บริการเดินรถไฟฟ้าสายสีม่วง ช่วงเตาปูน–ราษฎร์บูรณะ–ครุใน สถานีเตาปูนจะเป็นสถานีที่สามารถโดยสารรถไฟฟ้าไปยังปลายทางได้ทั้ง 4 ทิศทาง ได้แก่ ท่าพระ–หลักสอง (สายสีน้ำเงิน) และคลองบางไผ่–ครุใน (สายสีม่วง)
ประวัติ
ในช่วงแรกของการเปิดให้บริการสถานีเตาปูน (6 สิงหาคม พ.ศ. 2559 – 10 สิงหาคม พ.ศ. 2560) รถไฟฟ้าสายสีม่วงเป็นรถไฟฟ้าที่ไม่มีจุดเชื่อมต่อกับรถไฟฟ้าสายอื่น เนื่องจากรถไฟฟ้าสายสีน้ำเงินยังคงเปิดให้บริการเดินรถในช่วงหัวลำโพง–บางซื่อ และส่วนต่อขยาย ช่วงเตาปูน–ท่าพระ ยังอยู่ในระหว่างดำเนินการก่อสร้าง ผู้โดยสารที่ต้องการเดินทางเชื่อมต่อกับระบบรถไฟฟ้าเพื่อเดินทางเข้าสู่กรุงเทพมหานครชั้นใน จำเป็นต้องโดยสารรถโดยสารปรับอากาศเชื่อมต่อ (shuttle train) ที่ ขสมก. ให้บริการ ระหว่างสถานีเตาปูนถึงสถานีบางซื่อ หรือรถไฟสปรินเทอร์เชื่อมต่อ (shuttle train) ที่ รฟท. ให้บริการ (เฉพาะช่วงเวลาเร่งด่วน วันจันทร์–วันเสาร์) ระหว่างสถานีบางซ่อน (ที่หยุดรถไฟบางซ่อนของ รฟท.) – สถานีบางซื่อ (สถานีรถไฟชุมทางบางซื่อ ของ รฟท.)
จนกระทั่งวันที่ 27 ธันวาคม พ.ศ. 2559 พลเอก ประยุทธ์ จันทร์โอชา หัวหน้าคณะรักษาความสงบแห่งชาติในขณะนั้นได้ออกคำสั่งโดยอาศัยอำนาจตามความในมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 ให้ดำเนินการเร่งรัดการเปิดให้บริการรถไฟฟ้าสายสีน้ำเงินส่วนต่อขยาย ช่วงบางซื่อ–เตาปูน ระยะทางประมาณ 1.2 กิโลเมตร โดยให้ รฟม. เจรจาร่วมกับ บริษัท ทางด่วนและรถไฟฟ้ากรุงเทพ จำกัด (มหาชน) (BEM) ให้เป็นผู้เดินรถตลอดสาย และได้เปิดให้บริการในระบบรถไฟฟ้ามหานคร สายเฉลิมรัชมงคล เมื่อวันที่ 11 สิงหาคม พ.ศ. 2560 นับจากวันนั้น สถานีเตาปูนก็ได้กลายเป็นสถานีปลายทางของระบบรถไฟฟ้ามหานครทั้ง 2 สายในปัจจุบัน โดยผู้โดยสารสามารถเดินทางต่อเนื่องได้ทันที โดยไม่ต้องแตะบัตรโดยสารออกจากระบบ จึงได้ยกเลิกรถไฟสปรินเทอร์เชื่อมต่อเมื่อวันที่ 3 สิงหาคม พ.ศ. 2560 และยกเลิกรถโดยสารปรับอากาศเชื่อมต่อเมื่อวันที่ 10 สิงหาคม พ.ศ. 2560
ในช่วง พ.ศ. 2560–2562 สถานีเตาปูนเคยทำหน้าที่เป็นสถานีปลายทางของรถไฟฟ้ามหานคร สายเฉลิมรัชมงคล (สายสีน้ำเงิน) แทนสถานีบางซื่อ แต่ปัจจุบันไม่ได้ทำหน้าที่เป็นสถานีปลายทางอีกต่อไป เนื่องจากการรถไฟฟ้าขนส่งมวลชนแห่งประเทศไทยได้เปิดใช้งาน โครงการรถไฟฟ้าสายสีน้ำเงิน ช่วงเตาปูน-ท่าพระ เมื่อวันที่ 4 ธันวาคม พ.ศ. 2562 แต่ทั้งนี้ สถานีเตาปูนยังคงทำหน้าที่เป็นสถานีปลายทางสำหรับรถไฟฟ้ามหานคร สายฉลองรัชธรรม (สายสีม่วง) ต่อไป จนกว่าการก่อสร้างส่วนต่อขยาย ช่วงเตาปูน–ราษฎร์บูรณะ จะแล้วเสร็จ
ที่ตั้ง
ทางแยกเตาปูน (จุดบรรจบระหว่างถนนประชาราษฎร์ สาย 2 กับถนนกรุงเทพฯ-นนทบุรี) ในพื้นที่แขวงบางซื่อ เขตบางซื่อ กรุงเทพมหานคร
แผนผังสถานี
เนื่องจากสถานีเตาปูนทำหน้าที่เป็นทั้งสถานีชุมทางสำหรับตัดระยะในชั่วโมงเร่งด่วนช่วงเช้า (เฉพาะวันจันทร์–ศุกร์ ยกเว้นวันหยุดนักขัตฤกษ์ เวลา 07:00–09:00 น.) ของสายสีน้ำเงิน และสถานีปลายทางสำหรับสายสีม่วง การใช้งานสถานีจึงมีการบริหารจัดการดังต่อไปนี้
รูปแบบ
เป็นสถานีลอยฟ้า โดยชานชาลาของรถไฟฟ้าสายสีม่วงจะเป็นชานชาลากลาง (station with central platform) ส่วนรถไฟฟ้าสายสีน้ำเงินจะเป็นชานชาลาแบบข้าง (station with side platform) โดยชานชาลาของรถไฟฟ้าทั้งสองสายจะวางในแนวตั้งฉากกันตามทิศทางการเดินรถไฟฟ้าทั้งสองสาย
การจัดสรรพื้นที่
แบ่งเป็น 3 ชั้น ประกอบด้วย
ปฏิบัติการเวเซอร์อือบุง
ปฏิบัติการเวเซอร์อือบุง (Unternehmen Weserübung) เป็นรหัสนามจากเยอรมนีในการโจมตีเดนมาร์กและนอร์เวย์ในช่วงสงครามโลกครั้งที่สองและเป็นเปิดปฏิบัติการของการทัพนอร์เวย์ ชื่อรหัสนามนั้นมาจากภาษาเยอรมันสำหรับปฏิบัติการเวเซอร์-เอ็กเซอร์ไซส์, เวเซอร์เป็นชื่อของแม่น้ำเยอรมัน
ในช่วงเช้าวันที่ 9 เมษายน ค.ศ. 1940 (Wesertag; "Weser Day") เยอรมนีได้บุกเข้ายึดครองเดนมาร์กและนอร์เวย์ซึ่งเป็นยุทธวิธีในการป้องกันในการวางแผน และเปิดประชุมหารือว่า ฝรั่งเศสและอังกฤษได้เข้ายึดนอร์เวย์ ภายหลังการบุกครอง นักการทูตเยอรมันได้แจ้งต่อรัฐบาลเดนมาร์กและนอร์เวย์ว่า ทางกองทัพแวร์มัคท์ได้เข้าเพื่อปกป้องความเป็นกลางของประเทศเพื่อต่อต้านฝรั่งเศสและอังกฤษ ความแตกต่างอย่างมีนัยสำคัญทางภูมิศาสตร์ สถานที่ และสภาพอากาศระหว่างทั้งสองประเทศทำให้การปฏิบัติการทางทหารที่เกิดขึ้นจริงนั้นไม่เหมือนกัน
เวลาในการยกพลขึ้นเพื่อบุกเข้ายึดครอง—Weserzeit ("Weser Time") ถูกกำหนดเป็นเวลา 05:15 นาฬิกา
ฮัสซัน อับชีร ฟาราห์
ฮัสซัน อับชีร ฟาราห์ (Xasan Abshir Faarax, حسن ابشير فرح) (20 มิถุนายน พ.ศ. 2488 – 12 กรกฎาคม พ.ศ. 2563) เป็นทหารผ่านศึกและนักการเมืองชาวโซมาเลีย เขาเคยดำรงตำแหน่งนายกเทศมนตรีของกรุงโมกาดิชู รัฐมนตรีว่าการกระทรวงมหาดไทยของพุนต์แลนด์ นายกรัฐมนตรีโซมาเลีย และสมาชิกรัฐสภากลางโซมาเลีย
17 มิถุนายน
วันที่ 17 มิถุนายน เป็นวันที่ 168 ของปี (วันที่ 169 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 197 วันในปีนั้น
กลีเซอ 176 บี
กลีเซอ 176 บี เป็นดาวเคราะห์นอกระบบแบบซูเปอร์เอิร์ธ ตั้งอยู่ห่างประมาณ 31 ปีแสงในกลุ่มดาววัว ดาวเคราะห์ดวงนี้โคจรเข้ามาใกล้มากไปยังดาวแคระแดง กลีเซอ 176 (เรียกอีกอย่างว่า "เอชดี 285968")
ROT13
ROT13 หรือ "หมุนไป 13 ตำแหน่ง" (ROT13 ย่อมาจาก "rotate by 13 places" อาจเขียนว่า ROT-13) เป็นรหัสโดยการแทนที่ซึ่งเปลี่ยนตัวอักษรหนึ่งกับตัวอักษรที่ถัดไป 13 ตำแหน่งในลำดับอักษรภาษาอังกฤษ และเป็นตัวอย่างหนึ่งของรหัสซีซาร์ ซึ่งคิดค้นโดยจูเลียส ซีซาร์ในโรมโบราณ
ในภาษาอังกฤษใหม่มีอักษรทั้งหมด 26 ตัว จึงทำให้การทำ ROT13 ให้ผลลัพธ์เหมือนกันกับกระบวนการย้อนกลับของ ROT13 กล่าวคือ การถอดรหัส ROT13 ข้อความหนึ่ง ๆ หรือการเข้ารหัส ROT13 ข้อความดังกล่าวจะให้ผลลัพธ์เช่นเดียวกัน ขั้นตอนวิธีทำ ROT13 เป็นการเข้ารหัสที่ไม่มีความปลอดภัยเชิงวิทยาการเข้ารหัสลับเลย และมักจะใช้กล่าวเป็นตัวอย่างของการเข้ารหัสแบบอ่อน
ในเว็บบอร์ดมีการใช้ ROT13 ในการซ่อนการสปอยล์ ตอนจบของมุกตลก คำตอบของปริศนา หรือคำหยาบ เพื่อไม่ให้ผู้อ่านเหลือบมองเห็นคำที่ซ่อนอยู่โดยบังเอิญ และอาจกล่าวได้ว่าเป็นเหมือนการที่นิตยสารพิมพ์คำตอบของปัญหาเชาว์จากล่างขึ้นบนในรูปแบบของยูสเน็ต
ซึ่ง ถูกคิดค้นโดยซีซ่าร์ ใช้ในการเข้ารหัส เพื่อติดต่อสื่อสารกันในสมัยก่อน
สโมสรวอลเลย์บอลชายนครราชสีมา ในฤดูกาล 2018–19
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2561–62
ผลการแข่งขัน
สัปดาห์ที่ 2
สัปดาห์ที่ 3
สัปดาห์ที่ 4
สัปดาห์ที่ 5
สัปดาห์ที่ 6
สัปดาห์ที่ 7
สัปดาห์ที่ 8
สัปดาห์ที่ 9
สัปดาห์ที่ 10
สัปดาห์ที่ 11
สัปดาห์ที่ 12
สัปดาห์ที่ 13
สัปดาห์ที่ 14
รอบสุดท้าย
รอบชิงอันดับที่ 3